Polîsanê Tirkan 1ê Gulane ra verî Meydanê Taksîmî û Parka Gezî pê barîkatan girewtî binê ablûqa. Statuyê Komare yê Taksîmî zî gêrîya binê ablûqa. Meydan de verê trafîkî ame girewtene, vejîyayîş û dekewtişê metroyî de polîsî ca bîyî. Meydan de xeylêk polîsî estê.
Sendîkayê karker, karmend, weşîye, mîmar û muhendîsan ê DÎSK, KESK, TTB Û TMMOBî  kesê ke 1ê Gulana 1977î de ameyî qetilkerdene yad kerdî.
Xeylêk temsîlkarê sendîkayan tewrê aktîvîteya yadkerdişî bîyî. Girseyî sloganê sey 'Biciwîyo 1ê Gulane', 'Vera faşîzmî mil bi mil' vatî.
